Ahmedov va Denisov Eronga qarshi o‘ynaydi. Kuper bu safar boshqa tarkibni tushiradi

O‘zbekiston terma jamoasi bosh murabbiyi Ektor Kuper Eronga qarshi o‘rtoqlik uchrashuvi uchun boshlang‘ich tarkibni e'lon qildi.
Qayd etish kerakki, Eronga qarshi tarkibda Suriyaga qarshi o‘yinning boshlang‘ich tarkibidan o‘rin olgan faqat 4 futbolchi qolgan. Bular Otabek Shukurov, Anzur Ismoilov, Marat Bikmayev va Sardor Rashidov. Kuper bu safar Ignatiy Nesterov, Yegor Krimets, Akmal Shorahmedov, Oleg Zoteyev, Javlon Ibrohimov, Husniddin G‘ofurov va Ivan Nagayevni zaxirada qoldirgan.
O‘zbekiston: Eldor Suyunov, Vitaliy Denisov, Anzur Ismoilov, Islom To‘xtaxo‘jayev, Farrux Sayfiyev, Odil Ahmedov, Otabek Shukurov, Eldor Shomurodov, Marat Bikmayev, Sardor Rashidov, Temurxo‘ja Abduxoliqov.
O‘yin Toshkentdagi «Milliy» stadionida soat 20:00da boshlanadi.